text: # Nazi Dáik-guók
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Nazi Dáik-guók (Dáik-ngṳ̄: NS-Staat) sê Dáik-guók lĭk-sṳ̄ gà̤-dēng gì siŏh ciáh guók-gă. Ĭ gì ciáng-sék guók-hô̤ hô̤ lā̤ Dâ̤ 3 Dá̤-guók (Drittes Reich), gáu-muōi-lāu găk 1943 nièng gāi siàng Dâi-Dáik-é-cié Dá̤-guók (Großdeutsches Reich). Chŭi-iòng-gōng miàng-cê hô̤ dá̤-guók, sĭk-cié mò̤ huòng-dá̤, nâ siék nguòng-siū (có̤i-cā hô̤ lā̤ cūng-tūng) gì cék-ôi.
  Ciā guók-gă sáng guók-gă-siâ-huôi-ciō-ngiê, gĭng-dáng ék-buăng ké̤ṳk nè̤ng hô̤ lā̤ Nazi ciō-ngiê, gó-chṳ̄ ciā guók-gă iâ hô̤ lā̤ Nazi Dáik-guók.
  1933 nièng, Nazi dōng gì Adolf Hitler siông-dài có̤ cūng-lī, Nazi Dáik-guók gióng-lĭk. Dâ̤ 2 nièng cūng-tūng Paul von Hindenburg sĕng gò̤, Hitler có̤ nguòng-siū giĕng dá̤-guók cūng-lī.
  Hitler tūng-dê gì sèng-âu, Dáik-guók diŏh gĭng-cá̤, gŭng-sê̤ṳ dēng dēng gáuk huŏng-miêng dŭ huák-diēng cêng-gò̤ ká̤, báh-sáng dŭ iâ huăng-ngìng ĭ. Bók-guó găk ĭ chiū dā̤ Dáik-guók céng-hū páuk-hâi Iù-tái-nè̤ng, bô gă lā̤ mò̤ sĭng-ùng cê̤ṳ-iù, mâ̤ ūng-hṳ̄ng nè̤ng sáng gê̤ṳng-sāng-ciō-ngiê dēng dēng sṳ̆-siōng, ô gì nè̤ng dó̤i ĭ bók-muāng.
  Dáik-guók diŏh 1939 nièng chĭng-liŏk Pŏ̤-làng, huák-dông Dâ̤ 2 ché̤ṳ Sié-gái-dâi-ciéng. 1940 nièng, bô gâe̤ng É-dâi-lé, Nĭk-buōng găk Báik-lìng chiĕng-dêng dùng-mèng dèu-iók, gáu-muōi cī 3 guók hô̤ lā̤ „Ché̤ṳk-sĭng-guók“. Nazi Dáik-guók có̤i cā gâe̤ng Sŭ-lièng guăng-hiê mâ̤ ngài, Sŭ-lièng gó dó̤̤i-chiū Dáik-guók kó̤ chĭng-liŏk Pŏ̤-làng; gáu-muōi-lāu 2 ciáh guók-gă có̤-mâ̤-huò, Dáik-guók diŏh 1941 nièng kó̤ páh Sŭ-lièng, ĭng-ôi tiĕng guó chéng, ké̤ṳk Sŭ-lièng páh suŏ gò̤. 
  1945 nièng, Ĭng-guók, Mī-guók gâe̤ng Sŭ-lièng gì liāng-dô̤-ìng găk Yalta kŭi-huôi, cà̤ páh Dáik-guók; 4 nguŏk 30 hô̤, Dáik-guók siū-dŭ Báik-lìng ké̤ṳk páh giâ, Hittler cê̤ṳ-sák. 5 nguŏk 8 hô̤, Dáik-guók dàu-hòng, Nazi Dáik-guók miĕk-uòng.
  | commons:Tàu-hiĕk | Wikimedia Commons diē-sié ô gâe̤ng Nazi Dáik-guók ô-găng-guó gì nô̤i-ṳ̀ng. |
  
  
title: Nazi Dáik-guók
wikitext: {{twinLAT|納粹德國}}
  {{Infobox former country
  | conventional_long_name = Dáik-é-cié Guók<br>{{small|(1933–1943)<br />{{nobold|{{lang|de|Deutsches Reich}}}}<br />}}<hr />Dâi-Dáik-é-cié guók<br>{{small|(1943–1945)<br />{{nobold|{{lang|de|Großdeutsches Reich}}}} }}
  | p1 = Weimarer Gê̤ṳng-huò-guók
  | flag_p1 = Flag of Germany (3-2 aspect ratio).svg
  | year_start = 1933
  | year_end = 1945
  | s1 = Mèng-gŭng ciéng-liāng Dáik-guók
  | flag_s1 = Flag of Germany (1946-1949).svg
  | image_flag = Flag of German Reich (1935–1945).svg
  | image_coat = Reichsadler der Deutsches Reich (1933–1945).svg
  | motto = {{lang|de|Ein Volk, ein Reich, ein Führer.}}<br />''Siŏh ciáh mìng-cŭk, siŏh ciáh dá̤-guók, siŏh ciáh nguòng-siū.''
  | anthem = ''[[Das Lied der Deutschen]]''<br />"Dáik-é-cié cĭ gŏ̤" <small>(1922 - 1945)</small><br /><center>[[File:Deutschlandlied played by USAREUR Band.ogg|CENTER]]</center>''[[Horst-Wessel-Lied]]''<br />"Horst-Wessel cĭ gŏ̤" <small>(1933 - 1945)</small><br /><center>[[File:Песня Хорста Весселя.ogg|CENTER]]</center>
  | image_map = World War II in Europe, 1942.svg
  | capital = [[Báik-lìng]]
  | stat_area1 = 633,786
  | stat_year1 = 1939
  | stat_area2 = 696,265
  | stat_year2 = 1942
  | time_zone = 
  |official_languages = [[Dáik-ngṳ̄]]
  | stat_pop3 = 69,860,000
  | stat_year3 = 1939
  | stat_pop4 = 90,030,755
  | stat_year4 = 1942
  |government_type   = [[guók-gă-siâ-huôi-ciō-ngiê]], [[ék-dōng-cié]]
  |leader_title1 = nguòng-siū
  | year_leader1 = 1934–1945
  | leader1 = [[Adolf Hitler]]
  | year_leader2 = 1945
  | leader2 = [[Karl Dönitz]]
  | currency = [[Guók-gă mark]]
  | date_event1 = 1938
  | event1 = hăk-biáng [[Ó̤-dê-lé]]
  | date_event2 = 1939
  | event2 = páh [[Pŏ̤-làng]]
  | event_end = dàu-hòng
  }}
  '''Nazi Dáik-guók''' ({{lang-de|NS-Staat}}) sê [[Dáik-guók]] lĭk-sṳ̄ gà̤-dēng gì siŏh ciáh guók-gă. Ĭ gì ciáng-sék guók-hô̤ hô̤ lā̤ '''Dâ̤ 3 Dá̤-guók''' (Drittes Reich), gáu-muōi-lāu găk 1943 nièng gāi siàng '''Dâi-Dáik-é-cié Dá̤-guók''' (Großdeutsches Reich). Chŭi-iòng-gōng miàng-cê hô̤ dá̤-guók, sĭk-cié mò̤ [[huòng-dá̤]], nâ siék nguòng-siū (có̤i-cā hô̤ lā̤ cūng-tūng) gì cék-ôi.
  
  Ciā guók-gă sáng [[guók-gă-siâ-huôi-ciō-ngiê]], gĭng-dáng ék-buăng ké̤ṳk nè̤ng hô̤ lā̤ Nazi ciō-ngiê, gó-chṳ̄ ciā guók-gă iâ hô̤ lā̤ Nazi Dáik-guók.
  
  1933 nièng, [[Nazi dōng]] gì [[Adolf Hitler]] siông-dài có̤ cūng-lī, Nazi Dáik-guók gióng-lĭk. Dâ̤ 2 nièng cūng-tūng [[Paul von Hindenburg]] sĕng gò̤, Hitler có̤ nguòng-siū giĕng dá̤-guók cūng-lī.
  
  Hitler tūng-dê gì sèng-âu, Dáik-guók diŏh gĭng-cá̤, gŭng-sê̤ṳ dēng dēng gáuk huŏng-miêng dŭ huák-diēng cêng-gò̤ ká̤, báh-sáng dŭ iâ huăng-ngìng ĭ. Bók-guó găk ĭ chiū dā̤ Dáik-guók céng-hū páuk-hâi [[Iù-tái-nè̤ng]], bô gă lā̤ mò̤ sĭng-ùng cê̤ṳ-iù, mâ̤ ūng-hṳ̄ng nè̤ng sáng [[gê̤ṳng-sāng-ciō-ngiê]] dēng dēng sṳ̆-siōng, ô gì nè̤ng dó̤i ĭ bók-muāng.
  
  Dáik-guók diŏh 1939 nièng chĭng-liŏk [[Pŏ̤-làng]], huák-dông [[Dâ̤ 2 ché̤ṳ Sié-gái-dâi-ciéng]]. 1940 nièng, bô gâe̤ng [[É-dâi-lé]], [[Nĭk-buōng]] găk [[Báik-lìng]] chiĕng-dêng dùng-mèng dèu-iók, gáu-muōi cī 3 guók hô̤ lā̤ „[[Ché̤ṳk-sĭng-guók]]“. Nazi Dáik-guók có̤i cā gâe̤ng [[Sŭ-lièng]] guăng-hiê mâ̤ ngài, Sŭ-lièng gó dó̤̤i-chiū Dáik-guók kó̤ chĭng-liŏk Pŏ̤-làng; gáu-muōi-lāu 2 ciáh guók-gă có̤-mâ̤-huò, Dáik-guók diŏh 1941 nièng kó̤ páh Sŭ-lièng, ĭng-ôi tiĕng guó chéng, ké̤ṳk Sŭ-lièng páh suŏ gò̤. 
  
  1945 nièng, [[Ĭng-guók]], [[Mī-guók]] gâe̤ng Sŭ-lièng gì liāng-dô̤-ìng găk Yalta kŭi-huôi, cà̤ páh Dáik-guók; 4 nguŏk 30 hô̤, Dáik-guók siū-dŭ Báik-lìng ké̤ṳk páh giâ, Hittler cê̤ṳ-sák. 5 nguŏk 8 hô̤, Dáik-guók dàu-hòng, Nazi Dáik-guók miĕk-uòng.
  
  {{Wiki Gê̤ṳng-hiōng|Category:Nazi Germany|Nazi Dáik-guók}}
  {{Authority control}}
  [[分類:Dáik-guók]]
  [[分類:Gô-dā̤ gì guók-gă]]